DIT WAS DIE OOMBLIK . . . Die dag toe ’n onderwyseres vir haar sê sy gaan nêrens in die lewe kom nie, het Carina besluit sy sál haar verkeerd bewys. “Eers was ek platgeslaan, maar iets het toe soos ’n leeu in my wakker geword: ek sou suksesvol wees.”
Vandag ís sy. Sy het die gewilde Nimue-velsorgreeks in Suid-Afrika bekend gestel en toe die Kalahari-skoonheidsreeks ontwikkel. Die reeks word in van die voorste spa’s in die wêreld gevind.
“Ek het al dikwels ervaar: Aanstoot stoot jou vorentoe. Jy sien ’n nuwe plek in jou hart waar jy kan verander. En só kry jy iets goeds uit die sleg.”
Dit was weer so toe Carina in 2014 deur Rusland en Armenië moes reis om ’n praatjie by ’n mediese kongres te lewer, en sy gewaarsku is teen vrou-alleen daar reis.
“Ek het my vrese gesluk, drieuur die oggend op ’n vreemde dorp aangekom, met g’n benul watter taxi veilig is, sonder Wi-Fi, en ek kon nie die taal praat nie.
Hierdie Kersfees gaan Joe Foster omring wees deur goeie vriende, maar hy gaan sy ouers en sy sussies baie mis terwyl hy langs die kus is.
Johan, ’n mediese dokter, herstel by hul huis in Honeydew van “ ’n rowwe dubbele knievervanging. So ek moet hulle agterlaat en gaan nie soos altyd saam met hulle Kersfees vier nie,” vertel Joe eksklusief aan Huisgenoot. “Dit maak my hartseer, maar ek het my beste vriende by my; mense vir wie ek baie lief is. Ek het die beste vriende. Ek het onlangs verjaar en is lank laas so bederf,” sê hy. Die 34-jarige sanger moet gedurende die Desember-vakansie ’n paar vertonings doen; kuslangs in die Wes- en Suid-Kaap. “Maar ek gaan beslis nie net werk nie. Ek en vier vriende is saam op die pad en gaan sommerso tussenin vakansie hou.”
“En absoluut niks doen behalwe swem, seekos eet en lekker kuier en so dan en wan dolfyne loer terwyl hulle in die oseaan se mooiste blou baljaar nie. Wanneer ons nie daarmee besig is nie, gaan ons op Mosselbaai, Stilbaai, Groot-Brak, George en ’n klomp ander plekke in die Wes- en Suid-Kaap op ’n verhoog wees en doen waarvoor ek die liefste is.
“Ek gaan ook so op ’n bietjie herlaai, want dit was ’n groot maar baie harde jaar. Wel, die beste een nog wat ek onthou. Ongelooflike nuwe projekte en avonture begin en ek maak in Januarie ’n nuwe studio in Pretoria oop.
“Ek het dus nou baie vars lug, woud- en strandstappies en kuier nodig vir inspirasie vir 2017; dit gaan ’n groot jaar wees,” voorspel hy.
Joe werk aan ’n duetalbum en ook ’n uitreiking van ’n ander kunstenaar wat hy aanstaande jaar onder die vaandel van sy maatskappy gaan bekendstel. Hy het nou sy eie produksiehuis.
“Ek is amptelik nie meer ’n onafhanklike kunstenaar nie. Ek is nou ’n volle Coleske Artist-kunstenaar, iets waaroor ek baie opgewonde is. Ek gaan nou meer hand aan hand saam met hulle ’n pad stap.”
Vir Joe is Kersfees eintlik ’n dankbaarheidsfees. “Dis ’n tyd om te besin en ’n tyd om te laat gaan en te omhels.”
“Ná die optredes wat nog voorlê, vertrek ek middel Desember saam met vriende Mosambiek toe vir ’n week lange vakansie by ’n idilliese plek langs die see. Ons gaan snorkel en ontspan. Dit is so goed om in die paradys te wees.
“Kersdag sal vanjaar begin met ’n vroegoggendkerkdiens in Pretoria, waar ek ook orrel sal speel. Dan oor die Jukskeirivier na Misty Hills Country Hotel op Muldersdrift, waar ek die middag ’n Kersoptrede gaan doen.
“Die laaste trek vir die dag is dan met ons kampeermatrasse en tradisionele Kerskoek na ’n reeds oorvol familiekuier in die Noordwes, waar ons seker by ’n dorpshuis sal moet tent opslaan! Geseënde Kersfees aan al die Huisgenoot-lesers.”
“As ’n kunstenaar is dit nie altyd moontlik om hierdie spesiale vakansiedae tyd saam met jou geliefdes deur te bring nie omdat ons gewoonlik gehore tydens hul wegbreektye saam met hul familie moet vermaak.